open-index/open-wikipedia-markdown huggingface dataset:
Adu kabau

**Adu kabau** adolah sabuah pamainan maadu kabau nan kini hanyo dapek diliek di Kecamatan Sepuluh Koto, Kabupaten Tanah Datar, Sumatera Barat. Pamainan iko hanyo diadokan dek urang gadang nan bataranak kabau. Adu kabau iko diadoan di lapangan laweh sarupo lapangan bola. Adu kabau iko adolah hiburan bagi masyarakaik walau sabagian urang manilai adu kabau iko cukuik indak baparasaan.

Pamainan adu kabau hanyo untuak kabau jantan, kabau batino indak buliah ikuik sato. Kabau nan digunoan adolah kabau untuak ka sawah. Indak ado kelas untuak kabau iko, makasuiknyo, kabau nan gadang badannyo samo nan biaso sajo pun diadu di pamainan ko. Wakatu kabau sadang diadu, panonton biasonyo mailikan saruang di lihianyo sabagai tando inyo ikuik taruahan.

## Sijarah
Minangkaba marupokan suku gadang di wilayah Sumatra Barat nan kayo akan warisan sijarah jo budayo. Minangkabau diambiak dari kato *minang* nan barari kamanangan sadangkan *kabau nan* barati kabau. Dapek disimpuakan  jo kato lain Minangkabau bararti "Kabau nan Manang". Panamoan iko bahubuangan arek jo sijarah tabantuaknyo Minangkabau nan diawali kamanangan dalam sabuah partandiangan adu kabau untuak maakhiri paparangan malawan kerajaan gadang dari Pulau Jawa.

Suku Minangkabau memang mampunyoi katarkaitan nan sangaik arek jo hewan taranak bakaki ampek yang disabuik kabau. Itu antaro lain talihaik pado babagai identitas budayo Minang, sarupo atok rumah tradisional (Rumah Bogonjong). Rumah adaik nan acok disabuik Rumah Gadang itu babantuk sarupo tanduak kabau. Baitu pulo pado pakaian padusinyo (Baju Tanduak Kabau).

Alah baratuih-ratuih tahun lamonyo kabau manjadi sabuah binatang favorit di Provinsi Sumbar. Badan kabau nan gadang jo kekar dianggap bisa manolong babagai macam karajo manusia. Sarupo karajo lamo nan dikarajokan jo bantuan tanago kabau adolah manggiliang tabu. Jo alaik sadarhana, kabau dikabek di sabuah batuang nan tahubuang jo alaik parameh tabu tradisional. Salamo lapan jam bakarajo, kabau taruih-manaruih baputa mangaliliangi alaik parameh. Uniknyo, supayo sikabau indak paniang kapalonyo, matonyo ditutuik jo duo buah tampuruang nan dilapisi kain. Aia tabu hasil ramehaan kabau itulah nan kamudian manjadi cikal bakal pambuatan gulo merah tradisional. Masyarakaik Minang picayo gulo merah hasil karajo kareh kabau labiah lamak dari alaik modern.

## Kaitan jo Sijarah Minang
Dari sisi sijarah, kabau bagi suku gadang di Sumbar alah maantaan kejayaan di maso silam. Dahulu kala karano bantuan kabau-lah masyarakaik di Sumbar manang parang malawan suku Jawa. Akhianyo sampai kini manamokan dirinyo sabagai suku Minangkabau.Jadi parang indak juo jadi kami usuakan untuak adu kabau sajo. Dek pihak panyarang dicarilah kabau nan paliang gadang di daerahnyo latakkan di tangah parak. Urang awak hanyo anak kabau nan sadang manyusu. Karano kabau nan sudah duo hari indak minum susu, balari mangaja susu amaknyo. Jadi paruik kabau gadang tu cabiak karano kabau tadi lari manyarodok kabau gadang.
## Rujuakan
Glodok

**Glodok** marupoan kasatuan bagian dari kota lamo nan ado di Jakarta. Sajak pamarintahan Hindia Balando, daerah iko disabuik jo *Pecinan*, nan paliang gadang di Batavia. Mayoritas panduduak tingga disiko katurunan Tionghoa. Saat iko, Glodok dikenal banyak sabagai sentra panjualan elektronik di Kota Jakarta, Indonesia. Sacaro administratif, daerah iko marupoan kelurahan nan tamasuak dalam wilayah Kecamatan Taman sari, Jakarta Barat.

## Sejarah
Mengenai riwayat daerah di siko, ado babarapa pandapaik. Ado nan mangatoan barasal dari  bunyi suaro kucuran aia dari pincuran. Bunyinyo sarupo *grojok*. Memang cukuik masuak aka dek karano di sinan sakitaran taun 1670 ado samacam waduk panampungan aia dari Ciliwung nan dikucuakan jo pincuran kayu dari katinggian  kurang labiah 10 kaki. Kato *grojok* disabuikan dek urang-urang Tionghoa asli, panduduak mayoritas kawasan sakitar sinan zaman dulu. Lalu, barubah manjadi glodok sasuai jo lidahnyo.

Keterangan lainyo manyabuik bahwa kato glodok barasa dari sabutan jembatan nan malintehan Kali Besar di kawasan sinan, yakni Jembatan Glodok. Disabuik mode itu karano wakatu itu, pado ujuang jembatan ado janjang-janjang nan manempe pado tapi banda tasabuik (Kali Besar) nan dibuek pado 1643. Janjang tasabuik biaso digunoan panduduak sakitar untuak mandi jo mancuci. Pado Bahaso Sunda, Janjang samacam itu disabuiknyo *golodok*, samo sabutanyo manyarupai bagi janjang nan ado di dalam rumah.

Mandi di banda katiko zaman itu, bukan hanyo kebiasaan urang awak juo (pribumi), namun kebiasaan umum panduduak Batavia. Tamasuak urang-urang Balando nan bapangkek sakalipun.

## Referensi


__INDEKS__
__PRANALABAGIANBARU__
Rumah Tradisional Negeri Sembilan

**Rumah Tradisional  Nagari Sembilan** (bahaso Malayu: "Rumah Tradisional Nagari Sembilan") adolah rumah tradisional nan dibangun dek katurunan Minangkabau nan barasimilasi jo Urang Asli di Nagari Sambilan, Malaysia. Rumah tradisional ko marupokan evolusi dari Rumah Gadang nan ado di Sumatera Barat, Indonesia, nan alah dipadukan jo unsua arsitektur Malayu setempat. Urang awam banyak manyabuiknyo sabagai **Rumah Minangkabau  Nagari Sembilan**.

Ciri khas rumah ko nampak pado bantuak atoknyo nan mamanjang sarato malantiak di kaduo ujuangnyo, namun indak malankuang tajam co gonjong Rumah Gadang. Dek karano itulah, rumah ko disabuik juo sabagai **Rumah Bumbung Panjang  Nagari Sembilan** (bahaso Melayu: "Rumah Atok Panjang Nagari Sambilan").

## Caliak pulo

* Rumah Gadang
* Minangkabau di Malaysia
* Nagari Sambilan

## Rujuakan
Desember 2018

***[[Tsunami Selat Sunda 2018|Galombang tsunami]]** nan dipicu dek aktivitas Anak Krakatau malando kawasan di sakitar Selat Sunda, manewaskan saketeknyo 373 urang jo labiah dari 1.000 lainnyo taluko. *(gamba dampak)*
Januari 2019

* **[[Galombang dingin Amerika Utaro Januari 2019|Galombang dingin]]** malanda Amerika Utaro, manewaskan saindaknyo sapuluah urang.
*  **[[Abdullah dari Pahang]]** dilantik manjadi Yang di-Pertuan Agong Malaysia ka-16.
* **[[Pangeboman Sulu 2019|Duo bom maledak]]** di Katedral Bundo Gunuang Karmel, Sulu, Filipina jo manewaskan 27 urang sasudah dilaksanakannyo referendum Bangsamoro 2019.

: Krisis kapresidenan Venezuela

: 

* Sakitar 59 urang maningga dek banjir jo galodo nan manarajang Sulawesi Selatan, Indonesia. Duo puluah limo urang ilang sarato ribuan urang kailangan tampek tingga.
* Di Zimbabwe, salapan urang dikabakan tewas wakatu masyarakaik **[[unjuak rasa bahan bakar Zimbabwe|baunjuak rasa]]** manantang naiaknyo harago bahan baka minyak dek pamerintah.
*  Mantan Presiden Pantai Gadiang **[[Laurent Gbagbo]]** dinyatokan basalah ateh kajahatan malawan kamanusiaan dek Mahkamah Pidana Internasional.
*  Sakitar 14 urang tewas dalam sabuah **[[sarangan hotel Nairobi 2019|sarangan teroris]]** di sabuah hotel Nairobi dek kalompok militan Al-Shabaab.

: Panutupan pamerintahan federal Amerika Serikat

:
Abdullah dari Pahang

**Al-Sultan Abdullah Ri'ayatuddin Al-Mustafa Billah Shah ibni Sultan Haji Ahmad Shah Al-Musta'in Billah** () adolah Yang di-Pertuan Agong Malaysia ka-16 jo Sultan Pahang kaanam. Inyo marupoan saurang anggota Dewan FIFA. Inyo rasmi manjadi Sultan Pahang pado 15 Januari 2019, manggantian ayahnyo, nan turun takhta pado patamuan Dewan Karajaan tanggal 11 Januari.

Pado 24 Januari 2019, babarapo ari satalah batakhta di Pahang, inyo tapiliah sabagai Yang di-Pertuan Agong Malaysia ka-16. Inyo kamudian dilantik pado 31 Januari 2019.

## Referensi
Traktat Angkatan Nuklir Jangko Manangah

**Traktat Angkatan Nuklir Jangko Manangah** (, disingkek **Traktat INF**) adolah namo singkatan dari **Traktat Antaro Amerika Sarikat jo Republik Sosialis Uni Soviet tantang Eliminasi Misil Jangko Pendek jo Jangko Manangah Mereka**, sabuah pajanjian 1987 antaro Amerika Sarikat jo Uni Soviet (jo kamudian nagara-nagara panaruihnyo, tautamo Federasi Rusia). Ditandatangani di Washington, D.C. dek Presiden Ronald Reagan jo pamimpin Soviet Mikhail Gorbachev pado 8 Desember 1987, traktat tasabuik diratifikasian dek Senat Amerika Serikat pado 27 Mai 1988 jo dibalakuan pado 1 Juni 1988.

Traktat INF mangeliminasi saluruah nuklir jo misil konvensional, sarato para paluncua mereka, jo rato-rato  (jangko pendek) jo  (jangko manangah). Traktat tasabuik indak maliputi misil-misil nan diluncuan ka lauik. Pada Mei 1991, 2.692 misil dieliminasi, disusul dek 10 taun inspeksi verifikasi di tampek.

## Referensi

### Kutipan

## Bacaan tambahan

* 
* Davis, Lynn E. "Lessons of the INF Treaty." *Foreign Affairs* 66.4 (1988): 720-734. in JSTOR
* 
* 
* 
* 
* 

## Pranala lua

* Text of the INF Treaty
* Video of a 1986 PBS program on the future of arms control
* Video of a 1986 year-in-review for the Soviet Union
* Statements by Ronald Reagan on INF Treaty negotiations in March , April , June , and December  1987
Rumah Lontiok

**Rumah Lontiok** (bahaso Ocu: "Rumah Lantiak") adolah rumah tradisional urang Kampar, Riau nan babantuak rumah pangguang. Namo rumah ko barasa dari bantuak atoknyo nan malangkuang lantiak, hampia sarupo atok pado Rumah Bagonjong. Rumah tradisional ko manggunokan arsitektur Malayu nan juo mampunyoi kasarupoan jo arsitektur Minangkabau. Rumah ko bafungsi sabagai tampek tingga maupun acara adaik. Kini rumah ko alah muloi jarang ditamukan, dek karano masyarakaik labiah mamiliah untuak mambangun rumah modern.

Namo lain dari rumah ko iolah **Rumah Lancang** atau **Pencalang**. Namo tu diambiak karano bantuak rumah nan manyarupoi parahu lancang.

## Caliak juo

* Rumah Gadang
* Rumah Tradisional Negeri Sembilan
* Urang Kampar

## Rujuakan
Zuiyen Rais

**Drs. H Zuiyen Rais, M.S.** manjadi wali kota Padang salamo duo periode (1993-1998 dan 1998-2003). Zuiyen Rais marupokan mahasiswa di Universitas Andalas (UNAND), baliau lahia di Nagari Kapau, Bukittinggi, 13 Desember 1940. Karier wartawan Zuiyen Rais bamulo di Harian *Aman Makmur* taun 1963. Koran *Aman Makmur* rasmi tabik sajak 1 Maret 1963, sasudah itu Zuiyen Rais muloi ditugaskan sabagai reporter nan inyo jalani hinggo koran itu dilarang jo pamarintah Orde Lamo manjalang G30S PKI.

**<nowiki/><nowiki/>''<nowiki/>***

Awa taun 1968 Zuiyen Rais manjadi utusan PWI Sumbar dalam acara kongres PWI di Banjarmasin, dan kamudian sasudah baliak ka Padang baliau tapiliah manjadi Katuo PWI Sumbar dalam musyawarah anggota PWI di Padang. Indak lamo tapiliah manjadi katuo PWI, baliau mandapek undangan untuak mangikuti pandidikan ka [[Balando|Bulando]] salamo 6 bulan. Sasudah manyalasaian sikolah di Bulando baliau mandapek undangan malakukan kunjuangan jurnalistik ka Amerika Serikaik salamo duo pakan.

Pado taun 1963, Zuiyen Rais Karajo rangkap jabatan sabagai wartawan dan dosen PNS di IKIP Padang. Aktivitas sabagai dosen tasabuik dijalaninyo hinggo baliau kamudian masuak ka jajaran pamarintahan Kota Padang. Tujuah taun kudian, sabagai Badan  Pamarentahan Harian (BPH) Kota Padang katiko Walikota dijabaik dek Kolonel (L) Achiroel Jahja (1968-1972). Zuiyen Rais alah manduduaki babagai jabatan bamulo dari wartawan, dosen IKIP Padang, Asisten II Bidang Pambangunan, Sekretaris Daerah (SEKDA) Kota Padang dan kudian manjadi Walikota Padang.

*'*<nowiki/>*'''

## Pandidikan

* SD (Sekolah Rakyat) Nagari Kapau
* SMP Bukittinggi
* SMA Bukittinggi
* S1 - Universitas Andalas (UNAN)
* S2 - Institut Pertanian Bogor (IPB)

## Karier

* Wartawan di Harian Aman Makmur
* Wartawan AB edisi Padang
* Katua PWI Sumbar
* Dosen PNS IKIP Padang
* Asisten II Bidang Pembangunan
* Sekretaris Daerah (SEKDA) Kota Padang
* Walikota Padang
*Katua Badan Pembina Universitas Bung Hatta.

## Rujuakan
Gus tf Sakai

**Gustrafizal Busra** dikenal juo jo namo **Gus tf Sakai**, () adolah surang pangarang Indonesia nan badarah Minang. Putra Bungsu dari bapak Bustamam dan ibu Ranjuna iko mempunyai duo namo pena. Namo Gus tf  dipakai untuak manulis puisi dan Gus tf Sakai dipakai untuk manulih Prosa. 

## Pendidikan
Gus tf Sakai manamatkan SD, SMP, dan SMA di Payakumbuh. Kemudian inyo malanjuikan ka Fakultas Peternakan, Universitas Andalas, Padang (salesai 1994).

## Karya

# *Novel* Segi Emat Patah Sisi, 1990,
# *Novel* Segitiga Lepas Kaki, 1991,
# *Ben* (novel remaja, 1992),
# *Istana Ketirisan* ( kumpulan cerpen, 1996),
# *Sangkar Daging* (kumpulan sajak, 1997)
# *Kemilau Cahaya dan Perempuan Buta* (kumpulan cerpen,1999)
# Novel Tambo, *Sebuah Pertemuan* 2000,
# Novel *Tiga Cinta, Ibu* 2002,
# Kumpulan Cerpen *Laba-Laba* 2003,
# *Ular Keempat* 2005,
# *Daging Akar* (kumpulan sajak, 2005),
# *Perantau* (Kumpulan Cerpen, 2007).
# *Susi* (kumpulan Puisi, 2015)
# *Pendar Ungu dan Merah Latu* (Kumpulan Cerpen, 2020)

## Penghargaan

# Penghargaan Sastra Lontar dati Yayasan Lontar untuak kumpulan cerpen Kemilau Cahaya dan Perempuan Buta (2001),
# Anugerah Sastra dari fakultas Sastra Universitas Andalas (2002),
# Penghargaan Penulisan Karya Sastra dari Pusat Bahasa untuak Kumpulan cerpen Kemilau Cahaya dan Perempuan Buta (2002),
# Sih Award dari Jurnal Puisi untuak Suci 200 M (2002),
# SAE Write Award dari Kerajaan Thailand untuak kumpulan cerpen Kemilau Cahaya dan Perempuan Buta (2004),
# Anugerah Seni dari Komunitas Penggiat Sastra Padang dan Dewan Kesenian Sumatera Barat (2004),
# Khatulistiwa Literary Award (KLA) untuak kumpulan cerpen Perantau (2007).

## Rujukan
Budayo Minangkabau

**Budayo Minangkabau** adolah kabudayaan nan dipunyoi dek masyarakaik Minangkabau sarato bakambang di kawasan parantauan Minangkabau. Budayo ko dicirikan jo sipaik egaliter, demokratis, jo sintetik, nan manjadi anti-tesis kabudayoan gadang lainnyo, iyolah budayo Jawa nan basipaik feodal jo sinkretik. Babeda jo banyak budayo di dunia nan manganuik sistem patrilineal, budayo Minangkabau justru manganuik sistem matrilineal, baiak dalam hal panikahan, pasukuan, warihan, gala adaik, dan lain sabagainyo.

## Sijarah
Manuruik sijarah, budayo Minangkabau barasa dari Luhak nan Tigo, nan kudian manyeba ka wilayah rantau di sisi barat, timur, utara, jo selatan dari Luhak nan Tigo. Kini wilayah budayo Minangkabau maliputi Sumatra Barat, bagian barat Riau (Kampar, Kuantan Singingi, Rokan Hulu), pasisia barat Sumatra Utara (Natal, Sorkam, Sibolga, dan Barus), bagian barat Jambi (Kerinci, Bungo), bagian utara Bengkulu (Mukomuko), bagian barat daya Aceh (Aceh Barat Daya, Aceh Selatan, Aceh Barat, Nagan Raya, dan Kabupaten Aceh Tenggara).

Budaya Minangkabau pado mulonyo bacorak budayo animisme jo Hindu-Budha. Kudian sajak tibonyo alim ulama reformis Islam dari  Timur Tangah pado akhia abaik ka-18, adaik jo budayo Minangkabau nan indak sasuai jo hukum Islam diapuihan. Alim ulama nan dipimpin Haji Piobang, Haji Miskin, jo Haji Sumanik, mandasak Kaum Adat untuak maubah pandangan budayo Minang nan sabalunnyo banyak condong ka budayo animisme jo Hindu-Budha, untuak condong ka syarak Islam. Budaya maadu ayam, maadu kabau, maimpok, minum tuak, diharaman dalam alek-alek adaik urang Minangkabau.

Reformasi budayo di Minangkabau tajadi salapeh Parang Pidari nan barakhia pado taun 1837. Hal ko ditandoi jo musyawarah mufakaik di Bukik Marapalam antaro alim ulama, tokoh adat, sarato cadiak pandai. Tacapai kato supakaik untuak manjadian syarak Islam sabagai padoman adaik Minang. Kasupakatan itu tatuang pado ungkapan adaik nan babunyi: *Adat basandi syarak, syarak basandi kitabullah. Syarak mangato adat mamakai.* Sajak reformasi budayo pado abaik ka-19, pola pandidikan jo pangambangan manusia di Minangkabau balandasan pado nilai-nilai Islam. Sangkek itu, satiok kampuang atau jorong di Minangkabau mampunyoi musajik, salain surau nan ado di tiok lingkungan kaum. Rang mudo Minangkabau nan ka jolong gadang, diwajiban untuak lalok di surau. Di surau, salain baraja agamo, diajaan pulo ilimu silek.

## Rujuakan
Yusuf bin Ishak

**Yusuf bin Ishak** marupoan anak dari Ishak bin Ahmad katurunan Minangkabau dari Sumatera  Barat jo Aishah bin Tuan Haji Aminuddin dari Sumatera Utara. Yusuf Ishak lahia di Padang Gajah, Trong, Perak, Malaysia, pado 12 Agustus 1910. Yusuf Ishak iolah anak partamo dari sambilan bersaudara, inyo menjalani maso keteknyo di Perak, alah itu inyo pai ka Singapura mangikuikan ayahnyo nan karajo sabagai pagawai pamarintahan samaso Kolonial Inggirih. Yusuf Ishak basakolah SD di Kuala Lumpur, SMP di *Cambrdge School Certificate* 1927, SMA Scholarship, salamo basakolah inyo aktif di bidang olahraga.

Baliau marupokan presiden partamo Singapura dan mukonyo diabadikan pado pitih karateh dolar Singapura.

## Rujuakan
Sahar BS

**Sahar BS (**lahia di Sincin,Kabupaten Padang Pariaman ,2 Febuari 1939) adolah urang wartawan dan penulis karya sastra barupo cerpen dan terjemahan karya asing. inyo mandapek penghargan"mendali 15 tahun kesetian manjalini Profesi"Sabagai wartawan dari LKBN  "Penghargaan  30 tahun kesetian profesi "dari PWI pusat  sumbar (2016).

hiduiknyo dan kariernya,Sahar BS menjalinikan pendidikan di Padang,Sahar pernah kuliah di jurusan Sejarah FKI Universitas Andalas(kinie Universitas Negeri Padang) inyo  dikenal  sebagai  wartawan *Antara* di Sumatra Barat. mulainyo tahun 1973 kesetiannya indak pernah taputuih,akhirnyo.menjadi Kepalo Biro LKBN *Antara* Padang selamo 12 tahun sampai pensiun tahun 1994.,inyo juo aktif di pangurusan  PWI Sumatra Barat ,bebagai posisi dikepengurusan pernah di tempati  hinggo kemudian terpilih sebagai ketua PWI Sumatra Barat periode 1993-1997. awalnyo menjalini karier sebagai wartawan ,terutama pado dekade 1980-an  inyo sebagai wartawan yang setia  dengan profesinya,inyo sosok urang yang sederhana  dan mempunyai harga diri  dan maagih pengetahuan kepado anak mudo-mudo,inyo sosok wartawan disiplin,dikeluarganyo  inyo sebagai sosok yang penyayang  dan peduli terhadap keluarganyo.

Sasudah pensiun,Sahar indak banyak lagi terlibaik dalam kehidupan publik.inyo lebiah banyak di rumah,sesudah istrinyo meninnga tahun 2002,kasehatan Sahar menurun, Akianyo inyo maningga pado tahun 23 Mei 2006, dalam umu 76 tahun.

## Rujuakan
Saadah Alim

**Saadah Alim** adolah salah surang wartawan dan panulih nan mampunyoi paratian panuah pado pajuangan jo kasataroan kaum padusi di zamannyo. Salah satu bukti nan dikarajoannyo adolah mandirian sarato manabikan Majalah Soeara Perempoen taun 1924, majalah ko adolah majalah nan mampunyoi visi pagerakan untuak kaum padusi di Nusantara.

Inyo adolah padusi kalahiran Padang, Sumatera Barat, 9 Juni 1897. Inyo adolah panulih padusi Indonesia partamo, nan mampublikasikan tulisannyo manggunoan namo pena Aida S.A.

## Pandidikan

* Sakolah Guru (Kweekschool).

## Karier
Inyo bakarajo sabagai pangaja di HIS (*Hollandsch Inlandsce School*), panamoan sakolah Balando untuak bumiputra nan didirian Balando sabagai konsekuensi politik etis pado taun 1914. Salanjuiknyo, inyo manjadi guru Meijes Normaal School (sakolah guru padusi) di Padang Panjang. Salain manjadi guru, inyo juo saurang jurnalis jo panulih nan andal di zamannyo. Buktinyo iyolah kiprah dan perannyo mandirian jo manabikan Majalah *Soeara Perempoen*,

Saadah manikah jo Alim Sutan Maharajo Besar. Kadunyo mampunyoi tujuah urang anak. Ampek urang padusi dan tigo urang putra. Saadah Alim maningga pado Akaik, 18 Agustus 1968, di rumahnyo Jalan Salemba Tangah 14, Jakarta Pusat. Mayiknyo dimakamkan di Karet. Sadangkan suaminyo, maningga 10 taun sabalunnyo.

## Rujuakan
Zainal Abidin Ahmad

**Zainal Abidin Ahmad** adolah saurang wartawan Indonesia nan barasa dari Sumatera Barat. Zainal Abidin Ahmad lahia pado tanggal 11 April 1911 di Sulik Aia, Kabupaten Solok. Apaknyo banamo Haji Ahmad jo amaknyo banamo Sa’adiyah. Sajak baumua 6 taun inyo alah dimasuan mangaji di Surau Tabiang. Salah satu guru suraunyo dahulu banamo Angku Datuak. Riwayat sekolahnyo sasudah tu basakola di Sakola Rakyat lanjuik pindah ka Sakola Gubernemen. Kamudian inyo malanjuikan Sakola Thawalib Padang Panjang disinan mulai nampak bakatnyo dalam karang mangarang jo suko pulo palajaran sijarah. Di sampiang itu inyo baraja pulo di Sakola Diniyah, maso sakola nan saharusnyo manamaikan 7 tahun, inyo tamaikan hanyo dalam wakatu limo taun (1923-1928). Salain baraja di kaduo sakola tu, inyo juo baraja badakwah jo bapidato sarato mampalajari budayo Minangkabau dari Haji Abdul Karim Amrullah apaknyo Buya Hamka. Zainal Abidin Ahmad maningga pado tanggal 26 April 1983 di RS Islam Jakarta.

## Rujuakan
Nita Indrawati

**Nita Indrawati** adolah seorang wartawan yang memiliki hobi manulih. Sejak ketek memiliki kegemaran manulih, dan dimimpinyo inyo sangat ingin menjadi pangarang yang dikagumi semua urang setelah lulus sma inyo ingin memilih kuliah jurusan jurnalistik tapi sayangnyo saat itu indak ado dipadang, inyo ingin malanjuik an nyo di jakarta atau pulau jawa tapi abaknyo indak mambulihan, inyo pun mamilih universitas andalas dengan jurusan fakulitas ekonomi meski  kuliahnyo indak diikutan dengan serius tapi alhamdulillah inyo lulus dan mendapatkan ijazah untuk membahagiakan orang gaeknyo. 

Meskipun sudah lulus dengan fakulitas ekonomi itu tak memberentikannya hobinyo yaitu manulih, selama inyo kuliah inyo sudah melatih dirinyo dan mencubo *freelance* di harian *haluan.* dengan tulisannyo itu inyo sukses dari seleksi majalah *kartin*i jakarta tahun 1990 dan di tahun 1991 inyo resmi menjadi koreponden kartini, majalah wanita yang terkenal saat itu. tulisannyo di majalah kartini banyak mengupas tentang wanita tertindas.

Sebagai jurnalis inyo meraso bertanggungjawab menyuarakan kebenaran, mengabdi pada katakata. Bagi seorang jurnalis, menurut Nita indak ado kato baranti inyo tetap mengasah kemampuan menulihnyo dan sejumlah buku sudah diterbitkan selain menerbitkan buku, ia juga menulis buku. karya terakhirnya yang inyo tulih bersamo Eko Yanche Endrie adalah Otobiografi *Prof*. *Dr. Marlis Rahman, M.sc: Gubernur Cendekiawarman*, diluncurkan di Padang bulan September lalu, selepas Nita salasai menuaikan ibadah haji di Mekkah.

## Rujuakan
Pasni Sata

**Pasni Sata** (lahia pado 9 september 1942. Di Nagari Baruh Gunuang, Kacamatan suliki Gunuang mas yang kini ko disabuik kacamatan bukik barisan), kabupaten limo puluah koto. Baliau iyolah wartawan yang sangaik basahaja dan sederhana, juo pernah manjabat sabagai wakil pemimpin redaksi haluan. 

Pasni Sata manjalani pendidikannyo mulai dari sakolah rakyat (SR), Sokolah manangah ekonomi partamo (SMEP) dan Sakolah manangah ekonomi ateh (SMEA) dikota Payakumbuah. Dan baliau juo bergelar Sarjana (S1) yang baliau paroleh dari jurusan Administrasi Negara, fakultas ilmu sosial dan politik (fisipol) Universitas Terbuka, pado tahun 1992. Siap bakarajo baliau mandapek pandidikan kawartawanan kayak kursus jurnalistik "*anton press*" di Yogyakarta, pandidikan kawartawanan Mabes ABRI pado tahun 1965/1966, dan juo pandidikan kawartawanan Departemen penerangan RI ditahun 1971.

Baliau mamulai  karir jurnalistiknyo disaat baliau masih barumua 22 tahun, dan baliau marantau ka Padang sasudah manikah basamo Ramadanis, di Suliki tahun 1964. lalu malamar sabagai wartawan harian *Aman makmur yang* baru tabik setahun. Tatapi sasudah koran *aman makmur* dibredel, Pasni kamudian pindah bakarajo diharian a*ngkatan bersenjata*  edisi Padang dari tahun 1965-1968. kamudian baliau baliak lagi katiko *aman makmur* baliak terbit sasudah orde baru pado tahun 1968. Dan karirnyo pun maningkek dengan manjadi ketua redaksi, tapi indak jo waktu yang lamo, akhirnyo *aman makmur* baranti untuak tabik sajak tahun 1971. Salanjutnyo beliau manjadi wartawan kantu *berita antara* di Padang salamo 2 tahun, dengan sabagai koresponden majalah aneka minang yang tabiknyo di Jakarta. Pasni juo pernah manjabat sabagai katua yayasan kesejahteraan  wartawan. Pado tahun 2006 beliau manarimo panghargaan "*40 tahun setia profesi*" dari PWI pusat. Beliau maningga di RSUP M.Jamil Padang 8 April 2017, dalam usia 74 tahun.

## Rujuakan
Reva Deddy Utama

**Reva Deddy Utama** lahia di Padang, maso kaciak di Bukittinggi, tumbuah jo gadang di Jakarta. Inyo kini manjabat sabagai Pamimpin Redaksi ANTV, Wakil Pemred tvOne, dan anggota Dewan Pers pulo. Inyo mangawali karier sabagai pamain sepakbola, namun diusia 22 tahun, inyo maninggaan kancah sepakbola dan manaruihan kuliah di Fakultas Hukum Universitas Indonesia.

Sasudah tamaik kuliah, Reva mancubo bakarier di babagai bidang, mulai dari asisten notaris, pangacara jo dosen, sampai manjadi karyawan di babagai bank, panulih artikel, dan sempat pulo badagang mode urang Minang lainnyo.

Pado mulonyo, inyo manjadi wartawan taun 1986 karano bakenalan jo Akbar Tanjuang saurang politisi kawakan nan wakatu itu inyo mamimpin Redaksi Harian Umum *Pelita*. Inyo nan biaso manulih artikel dimintak dek Akbar untuak manulih analisa patandiangan sepakbola salamo Piala Dunia 1986 di Meksiko. Sajak itu inyo masuak ka dunia media.

Sabagai wartawan inyo banyak malipuik sadoalah even-even olahraga, mulai dari tingkek nasional bak cando PON hinggo kajadian internasional sarupo *Sea Games*, *Asian Games*, Olimpiade sampai ajang Piala Dunia sepakbola. Pangalaman nan paliang dikana bana adolah katiko Olimpiade Barcelona wakatu Indonesia patamo kali marabuik madali ameh malalui kamanangan Susi Susanti dan Alan Budikusuma. Bagi Reva itu adolah momen paliang pantiang untuak saurang wartawan, mambaritokan sabuah kajadian langka, basijarah, dan baskala dunia, mambuek bahagia sadoaah urang nan manarimo kaba.

Taun 1993, inyo hijrah dari wartawan manjadi jurnalis tv, jo batagaknyo ANTV, inyo sacaro otomatis manjadi broadcaster sosok nan berkecimpung dalam dunia produksi audio-vidio.

## Pandidikan
Pandidikan dasa inggo manangah di Jakarta: SD No. 2, SMP 36, jo SMA  Nagari 14 Jakarta.

## Rujuakan
Zeynita Gibbons

**Zeynita Gibbons** adolah wartawan asa Minang nan sajak taun 2000 iduik di Eropa. Inyo lahia di Muaro Labuah, Paninjauan, Solok pado taun 1957.

## Pandidikan
Zeynita marautau ka Jakarta basamo jo urang tuonyo. Inyo disakolahkan di SMA V atau SMA Budi Utomo dakek Lapangan Banteng pado taun 1975, dan inyo bakuliah di Sekolah Tinggi Publisitik (STP).

## Karier
Inyo mampunyoi uni nan banamo Suarni Moeis nan bakarajo di Sekretariat Pimpinan LKBN *Antara* di Jakarta. Zeynita acok mangunjuangi uninyo di kantua *Antara* di Pasar Baru, Jakarta sambia baraja mangetik di ruangan perpustakaan. Satamaiknyo sakolah, inyo ditawarkan untuak bakarajo di perpustakaan LKBN *Antara*. Inyo mangawali karienyo sabagai staf perpustakaan nan batugeh marekapitulasi jumlah barito *Antara* nan dikutip dek surek kaba saluruah Indonesia.

Wakatu itu, ado pandidikan dasa jurnalistik di *Press Center* dakek Istano Merdeka. Dek pimpinan, inyo nampak suko manulih, inyo diikuikan sabagai peserta. Pandidikan itulah nan mambaoknyo ka pakambangan karier salanjuiknyo. Inyo maraso musti labiah serius, mangko inyo lanjuikan kuliah di Sakolah Tinggi Publisitik (STP). Inyo pandai babahaso Inggirih sainggo dilatakan sabagai panarjamah sakaligus pawarta. Salain mantarjamahkan, inyo juo manulih artikel untuak rubrik “Spektrum” jo “Pimpinan”. Inyo suko pulo mandalami liputan musik sangkek Indonesia didatangi artis lua nagari. Bahkan inyo panah ikuik patamuan musisi dunia dalam acara *Pacific Harmony* di Bali pado taun 1995. Inyo panah juo malipuik kagiatan bidang kasehatan jo kaluarga barancana pado wakatu Indonesia giat-giatnyo malancarkan program KB.

## Rujuakan
Siti Danilah Salim

**Siti Danilah Salim** adolah saurang wartawan, panulih, sarato tokoh pado maso pajuangan. Inyo lahia di Tanjung Pinang, Kapulauan Riau, 21 Desember 1897, dan wafat di Jakarta taun 1989. Ayah Danilah banamo Sutan Mohammad Salim, nan dulu kapalo Jaksa di Riau pado maso panjajahan Balando. Mandehnyo banamo Siti Zainab nan barasa dari Koto Gadang, Agam. Inyo manampuah pandidikan di Europese Legere School (ELS) di Riau, dan malanjuikan pandidikan di MULO (satingkek SMP) di Medan.

Dari pangalaman sahari-hari inyo baraja sacaro otodidak mangarang jo baraja ilmu jurnalistik. Dek katakunannyo, mambuek bahasonyo bakambang. Kudian inyo bagabuang jo *[[Jong Sumatranen Bond]]*, manulih pulo di Harian *Neratja*. Karangan-karangannyo bakisar kajadian sahari-hari jo kritik tahadok lingkuangan. Pado taun 1920, Dinilah manikah jo urang Minang nan kudian bakarajo di parusahoan minyak di Kalimantan. Tapi disayangkan Dinilah bacarai jo suamiyo pado taun 1938, namun dek akibaik bacarai indak manganggu jo aktivitasnyo sabagai tokoh pagerakan jo wartawan. Sasudah tu Dinilah manjadi pers komisi organisasi *Perkumpulan Istri Indonesia* nan manabikan Majalah *Isteri Indonesia*. Sasudah tu pado taun 1942, inyo manikah baliak jo Syamsudin Sutan Makmur, saurang wartawan nan lahia di Medan nan asanyo dari Koto Gadang, sakampuang jo Dinilah.

Di pangujuang kakuasoan Japang, Syamsuddin Sutan Makmur, suami Danilah maambiak aliah pacetakan miliak Japang di Jakarta sarato mandirikan Harian *Rakyat*. Di Harian *Rakyat*, Danilah mangasuah rubrik “Pojok” jo namo samaran *Bang Golok*.

## Pandidikan

* Europese Legere School (ELS) di Riau
* MULO (Satingkek jo SMP)

## Kahidupan
Siti Danilah Salim manikah pado taun 1920 jo urang Minang dan bacarai pado taun 1938, sasudah itu manikah baliak pado taun 1942 jo Syamsuddin Sutan Makmur, saurang wartawan nan lahia di Medan nan asanyo dari Koto Gadang sakampuang jo Dinilah.

## Karier
Soto Danilah Salim baraja sacaro otodidak mangarang jo jurnalistik, kudian bagabuang jo Jong Sumantranen Bond, inyo manulih pulo di Harian Neratja. Dinilah manjadi pers komisi organisasi Perkumpulan Istri Indonesia nan manabikan Majalah Isteri Indonesia. Diharian Rakyat percetakan suaminyo nan diambiak dari Japang Dinilah mengasuh rubrik "Pojok" jo namo samaran Bang Golok.

## Rujuakan
Yazirwan Uyun

**Yazirun Uyun** adolah tokoh wartawan Indonesia nan mamulai kariernyo sabagai reporter, sainggo inyo mancapai puncak tatinggi satasiun televisi miliak nagara jo jabatannyo sabagai direktur utamo. Inyo lahia di Bukittinggi, Sumatera Barat, 2 Oktober 1954. Yazirun Uyun mahabihan maso keteknyo samaso bujangnyo di Kota Padang.

## Pandidikan
Inyo adolah saurang professional nan manamaikan pandidikannyo di Sakolah Dasa (SD) Yos Sudarso, Padang (1965), dan malanjuikan ka SMP Frater, juo di Kota padang dan tamek pado taun 1968. Sasudah tu inyo malanjuikan SMA nyo ka Bandung , tamaik pado taun 1972. Dari sinan inyo malanjuikan ka jurusan Publisistek Universitas Padjajaran di Bandung. Sedangkan gelar M.Sc.(*Master of Science*) nyo di Dongol taun 1999. Sabagai wartawan, inyo mamulai kariernyo di TVRI Jakarta mulai dari janjang reporter sajak taun 1982. Kiro-kiro 10 taun malang malintang inyo sabagai wartawan lapangan.

## Rujuakan
Sjafrial Arifin

**Sjafrial Arifin**  (lahia di bukiktinggi pado tanggal 31 Agustus 1949 dan manutuik umua di jakarta tanggal 14 Januari 2016 di umua 67 tahun) inyo manjalani sakolah sampai tamat SMOA(Sakolah Manangah Olahraga Ateh) inyo mamulai karir manjadi redaksi,panyiar jo main sandiwara radio di RRI Bukiktinggi,inyo mamparoleh katarampilan jurnalistik sacaro otodidak tapi inyo,malangkapi jo ikuik babagai kusus bahaso asiang.

Inyo sosok saniman nan multitalen punyo banyak bakat jo kamampuan di bidang seni menulis dan juo punyo bakat untuk editing musik jo film.panulisan kreaktif nyo takuni sajak tahun 1966,berupo puisi,prosa,drama,skenario film jo manilih lagu tema nan dimuek dek majalah sastra ,surek kaba jo radio.

inyo marupokan ganarasi nanb labih mudo dalam manjalani karir wartawan nan agak intens

## Rujuakan
Sjahruddin

**Sjahruddin** ( lahia di Curup,Sumatera Selatan pada 17 September 1919 ) adolah seorangwartawan mudo Kantua Barito Domei (kini LKBN Antara).Inyo marupokan salah satu seorang putra Yasin gala Datuak Indo Maradjo,guru kapalo Gouvernement di jaman Balando,yang barasa dari Lubuak Sikapiang,Kabupaten Pasaman.

Kahidupan jo karajonyo

**Sjahruddin** lahia di Curup,Sumatera Selatan pado 17 September 1919.Inyo marantau ka Jakarta sasudah manamekan pandidikan Rida adolah wartawan Majalah Tempo di sinan.Dengan karajonyo sabagai wartawan mudo Kantua Barito Domei (kini LKBN Antara).Salah satu barito yang dibuek adolah tantang teks Proklamasi Kemerdekaan Indonesia yang dilaksanokan pado Jumek,17 Agustus 1945,pukua 10:00 WIB,di Jalan Pegangsaan Timur 56,Jakarta Pusat.Babagai caro jo taktik yang dikarajoan Sjahruddin untuak manyeba luehkan barito Proklamasi Kemerdekaan Indonesia ka sado urang. Caro yang dikarajoannyo adolah malompek tembok balakang kantua radio tasabuik.

## Rujuakan
Soewardi Idris

**Soewardi Idris** adolah salah saurang wartawan jo panulih nan barasa dari kaluarga patani. Inyo lahia di Nagari Salayo, Kabupaten Solok, Sumbar 10 Nopember 1930, maningga dunia di Jakarta 13 Juli 2004 pado umua 74 tahun. Inyo kadang-kadang manggunokan namo pena *R Baginda SI*, *Essy,* jo *Swara Iswari* wakatu mampublikasian tulisannyo. Namo “R. Baginda S.I.” digunoan dalam tulisan masalah pandidikan, “Essy” untuak tulisan masalah kabudayoan, dan “Swara Iswari” dalam tulisan masalah wanita.

Samaso hiduiknyo, Soewardi Idris tanamo sabagai saurang wartawan, sastrawan, dan budayawan Indonesia dari Sumatera Barat.

## Awa kahidupan
Soewardi Idris anak kalimo dari tujuah basudaro dari pasangan Idris Datuak Rajo Nan Sati jo Raisah. Dari tujuah basudaro tu, hanyo Soewardi nan bagaluik jo dunia tulih manulih. Di kaumnyo, inyo manyandang gala adaik Datuak Bandaro Panjang.

## Pandidikan
Inyo manampuah pandidikan di Sakolah Rakyat (SR) di kampuang halamannyo di Nagari Salayo (1936). Tamat SR dilajuikan ka SMP (1947) dan SMA Bagian A di Bukittinggi (1952). Dari taun 1952-1954, Soewardi Idris kuliah Fakultas Sastra Pedagogik Filsafat, Jurusan Sastra Inggris di Universitas Gadjah Mada (UGM) Yogyakarta tetapi indak salasai karano inyo alah bakarajo sabagai wartawan jo guru.

Talenta manulih Soewardi Idris muncua samaso mahasiswa. Hobinyo mambaco mandukuang bakaik manulihnyo. Soewardi Idris balajar manulih sacaro otodidak.

## Karier
Sabagian gadang kariernyo bajalan di Jakarta. Sabagai wartawan, Soewardi Idris panah manjadi Pamimpin Redaksi Majalah Sastra *Seriosa* (1954) di Yogyakarta, Wakil Pimpinan Redaksi harian Njata di Padang (1956), redaktur majalah Vista sawaktu patamo bana terbit taun 60-an, redaktur mingguan *Chas*, dan Pamimpin Redaksi Majalah *Monitor* (1973).

Samaso hiduiknyo, Soewardi Idris marupokan ciek dari tigo “pilar” nan dipunyoi Sumatera Barat. Kaduo “pilar” lainnyo adolah A.A. Navis jo Roestam Anwar. Sastrawan dan budayawan Wisran Hadi (almarhum) dalam sabauh tulisan in memoriam mengenang kepergian Soewardi Idris menulis, katigonyo (Soewardi Idris, A.A. Navis, jo Roestam Anwar) marupokan gabuangan kakuatan nan sangaik mambanggakan Sumatera  Barat pado maso itu.
## Rujuakan
Sutan Zaili Asril

**Sutan Zaili Asril** (lahia di Korong Kiambang, Kanagarian Pakanbaru, Kecamatan 2 x 11 VI Lingkung, Padang Pariaman, Sumatera Barat, 17 Mei 1955, maningga di Padang, pado 11 Januari 2016, pado umua 60 tahun) adolah wartawan Indonesia. Inyo alah manulih sajak masih remaja. Katiko sakolah di *Sekolah Pendidikan Agama Islam* (PGAI, satingkek SMA) di Padang, tulisannyo barupo cerpen jo puisi alah dimuek di babagai media di Padang. Sasudah malanjuikan kuliah ka IAIN Imam Bonjol, inyo manjadi pangasuah Majalah *Suara Kampus* nan ditabikan almamaternyo. Inyo mangasuah surek kaba kampus itu basamo antaro lain Fachrul Rasyid jo Yulizar Yunus.

Karier jurnalistik profesionalnyo dimulai sabagai koresponden Kompas di Padang jo mentor wartawan senior Marthias Dusky Pandoe awa taun 1980. Ndak lamo di Padang inyo kamudian ditugasan sabagai wartawan Kompas untuak daerah Riau di Pakanbaru. Di sinan inyo mulai mampaliekan potensinyo jo mangasilkan kaba-kaba utamo nan dimuek di laman ciek surek kaba tagadang di Indonesia itu.

Manjalang akia taun 1980-an, Zaili ditugasan Kompas untuak mangambangkan pers daerah jo manabikan Harian *Sriwijaya Pos* di Palembang. Inyo mambidangi surek kaba itu, dan di dalam wakatu singkek manjadi koran tanamo di Sumatera Selatan.

Awa taun 1990-an, Zaili basamo sajumlah wartawan sanior kalua dari Kompas. Kasadonyo antaro lain Azkamin Zaini, Purnama K, dan Sudirman Tebba.

## Rujuakan
Syafri Segeh

**Syafri Segeh** (lahia di Tabiang, Kecamatan Koto Tangah, Kota Padang, Sumatra Barat, 10 April 1935) adalah saurang wartawan dan panulis buku. Inyo pernah menjadi wartawan harian *Aman Makmur* dan pamimpin Redaksi *Haluan*. Inyo pun manulis buku nan bajuadua *Subandrio Durno Terbesar Abad XX* (1966).

Syafri Segeh mamulai karir persnya sabagai pagawai kantua Jawatan Penerengan (Japen) Kota Padang sajak taun 1950, dan batugas sabagai redaktur. Kudian Inyo marangkok sabagai reporter mingguan *Fakta Minggu.* Pado taun 1960, Inyo malapehan statusnyo sabagai pagawai nagari di Japen dan manabikan harian *Aman Makmur* nan dipimpin  *dek* Mathias Doesky Pandoe, Saifullah Alimin dan Darmalis basamo wartawan mudo lainnyo.

## Rujuakan
Samaun Bakri

**Samaun Bakri** tanamo subagai wartawan jo pajuang kamardekaan asa Minangkabau. Inyo lahia di Kurai Taji, Pariaman Sumatera Barat, tangga 28 April 1908. Samaun Bakri marupoan anak dari pasangan Abu Bakar jo Siti Syarifah. Inyo panah dapek pandidikan di Vervolgschool (Sakolah Rakyaik) kok kini disabuik Sumatera Thawalib Padang Panjang. Inyo panah manjadi anggota Partai Nasional Indonesia, Partai  Sarikek Islam Indonesia (PSSI), dan Persatuan Muslim Indonesia (PERMI) nan bapusat di Padang Panjang.  Pado  Taun 1929, Inyo manjadi wartawan pado surek kaba “Persamaan”. Samaso hiduiknyo, Samaun panah manjadi wakil majelis pemuda Muhammadiyah di daerah Bengkulu. Inyo panah juo jadi kurirnyo Bung Karno jo manjadi urang kapicayoannyo presiden. Salain itu, inyo panah manjadi pembantu KH. Mas Mansyur katiko zaman paparangan jo Japang dalam marabuik kamardekaan Indonesia. Sasudah mardeka, Samaun bakri juo panah manjadi saksi parumusan naskah proklamasi kamardekaan nan bakarajo manjadi anggota dan Badan Pekerja (BP) Komite Nasional Indonesia  Pusek (KNIP) mawakili Jawa Barat. Inyo Juo panah manjadi pambantu Wali Kota Jakarta Soewirjo.

Samaun panah pulo manjadi Sekretaris Gubernur Jawa  Barat Mr. Datuak Djamin. Salain itu, Inyo panah Pulo manjadi anggota *Majelis Persatuan Perjuangan Priangan* (MP3). Salah satu tulisannyo nan tanamo adolah “Setahoen Peristiwa Bandung” nan ditulih untuak mangana paristiwa Bandung Lautan Api.

## Pandidikan
Samaun Bakri panah baraja di *Vervolgschool* atau disabuik pulo Sakolah Rakyaik, nan kini tanamo jo Sumatera Thawalib Padang Panjang. Baliau panah pulo ikuik kursus politik jo bahaso asiang.

## Karier
Awal taun 1926, Samaun Bakri bakarajo di Kantua Residen Padang. Samaun panah pulo manjadi anggota Partai Nasional Indonesia (PNI), Partai Sarikat Islam Indonesia (PSII), dan *Persatuan Muslim Indonesia* (PERMI) nan bapusek di Padang Panjang. Pado taun 1929, Samaun Bakri manjadi wartawan surek kaba "Persamaan" nan tabik di Padang. Salain itu, inyo panah pulo manjadi wakil majelis pemuda Muhamadiyah daerah Bengkulu. Samaun Bakri panah pulo manjadi pambantu KH. Mas Mansyur nan manjadi anggota Jawa Hokokai.

## Kaluarga
Istri Samaun nan katigo banamo Siti Maryam, sadangkan anaknyo banamo Abdul Muis (nan didapek dari isteri patamo).

## Rujuakan
Vinna Melwanti

**Vinna Melwanti** marupoan saurang wartawan. Inyo lahia di Jakarta pado 16 Mei 1982. Vina mamulai kariernyo sabagai wartawan pado taun 2002 di Padang Ekspres.

## Karir
Tahun 2009, Vinna dipacayo sabagai Pamimpin Redaksi di Padang TV. Wakatu itu umuanyo alun ganok 30 tahun, tapi alah duduak di puncak tinggi karirnyo sebagai wartawan. Tahun 2016, Vinna malapeh jabatan Pemred nyo, kamudian hijrah ka Jakarta. Di Ibukota Vinna dipacayo manjadi panangguang jawab *online* Tabloid Nyata di bawah bandera Jawa Pos Grup. Satahun kamudian inyo manjadi Direktur pemberitaan di media nasional lain. 

## Rujuakan
Rivai Marlaut

**Rivai Marlut** (lahia di Solok pado tanggal 12 oktober 1912) adolah saurang wartawan Indonesia. Sajak dari ketek Rivai nio manjadi wartawan jo panulih. Sajak remaja Rivai memamah surek kaba *Pewarta Deli* nan tabik di Medan. Gigiahnyo untuak manjadi wartawan jo panulih, mambueknyo pai maninggakan kampuang halamannyo untuak merantau. Pado umua 23 taun Rivai dapek mambuktikan jo gairahnyo di dunia wartawan, inyo dapek manjadi wakia pamimpin redaksi Majalah *Peredaran Zaman* pado 1936. Salanjuiknyo Rivai bakarajo di redaksi harian *Tjhaja Timoer*.

## Rujuakan
Rusli Dahlan

**Rusli Dahlan, SH** adolah saurang wartawan, politisi, jo pangusaho nan lahia di Bukiktinggi, 17 September 1935.

## Karier
Kariernyo bamulo sabagai Wakil Pamimpin Umum Koran *Api Pancasila*, sabalun Gestapo malatuih di taun 1965. Koran ko ditabikan karano banyak media maso nasionalis jo agamis pado taun 1964 dibaradel dek pamarintahan Soekarno. *Api Pancasila*, manuruiknyo tabik untuak mangimbangi harian *Rakyat* jo *Warta Bhakti* nan baaliran kumunih.

Maso keteknyo, Rusli Dahlan manjalaninyo takah kawan saumuanyo di Minangkabau nan iduik di surau. Satamaik nyo pandidikan di SMA, Rusli kudian malanjuikan kuliah ka Yogyakarta. Baru sasudah manyalasaian pandidikan Sarjana Hukum, inyo kudian tingga di Jakarta. Rusli nan akrab di imbau jo namo "Pak Suli" tu, tingga di Jalan Cisadane, Cikini, Jakarta dan situlah untuak partamo kalinyo mingguan *Singgalang* manompang kantua pawakilannyo.

Usai kuliah dan tingga di Jakarta, Rusli dibina dek pak eteknyo, Rajab Gani, saurang pangusaho impor-ekspor nan punyo usaho di Malang, Surabaya, Medan, Jakarta, jo Semarang.

## Rujuakan
Rusli Marzuki Saria

**Rusli Marzuki Saria** adolah saurang wartawan jo panyair, sarato mantan pajuang PRRI. Rusli dilahiakan di Kamang, Agam, Sumbar, 26 Februari 1936. Inyo manyalasaian Sakolah Rakyat (SR) di Labuah Sialang, Kota Payokumbuah.

## Rujuakan
Daftar wartawan Minangkabau

**Daftar wartawan Minangkabau** ko cuma mamuek namo tokoh-tokoh wartawan Minangkabau. Tokoh tu barasa dari etnis/suku Minangkabau sarato etnis/suku lain nan laia di Sumatera  Barat dan babuek banyak dalam kahidupan masyarakaik. Khusus tantang tokoh-tokoh dari etnis/suku Minangkabau dapek diliek di Dafta tokoh Minangkabau.

Daftar iko bukanlah suatu daftar nan tatap/statis, tapi akan salalu mangalami parubahan dari wakatu ka wakatu sasuai jo pakambangan. Jikok sanak mancaliak artikel tantang tokoh di Wikipedia nan semestinyo masuak ka dalam daftar ko, silahkan suntiang halaman ko sarato masuak-an namo tokoh tu jo katarangan sarato pranala/pautan luanyo. Caliak parubahan ko dapek digunoan untuak mancaliak sagalo parubahan nan bahubuangan jo artikel-artikel nan ado di halaman ko.

## Nama wartawan

* Abdoel Madjid Usman
* Abdul Aziz Ishak
* Abdul Kadir Usman
* Abdoel Moeis
* Abdul Rahim Ishak
* Abdul Rahim Kajai
* Abdul Razak
* Abdul Rivai
* Abdullah Ahmad
* Abrar Yusra
* Haji Agus Salim
* Ahmad Zainun Palindih
* Alex Leo Zulkarnain
* Ali Akbar Navis
* Alwi Karmena
* Anas Ma'ruf
* Andjar Asmara
* Ani Idrus
* Annas Lubuk
* Azkarmin Zaini
* Bachtiar Djamily
* Basril Basyar
* Basril Djabar
* Basrizal Koto
* Busra Algerie
* Chairul Harun
* Darlis Syofyan
* Darsjaf Rahman
* Desi Anwar
* Dirwan Ahmad Darwis
* Djamaluddin Adinegoro
* Ed Zoelverdi
* Eko Yanche Edrie
* Elprisdat M. Zen
* Enggak Bahauddin
* Fachrul Rasyid HF
* Fadli Zon
* Fadril Aziz Isnaini
* Fenty Effendy
* Firdaus
* Gadis Rasid
* Gusfen Khairul
* H. M. Samawi
* HAMKA
* Hardimen Koto
* Harris Effendi Thahar
* Hasril Chaniago
* Heranof Firdaus
* Herman Darmo
* Herry Komar
* Hussein Sutan Mohammad Noor
* Ibrahim Sinik
* Ilyas Jacoub
* Is Anwar Datuak Rajo Perak
* Ismet Fanany M. D.
* Joesoef Sou'yb
* Junisaf Anwar
* Kamardi Rais Dt. P. Simulie
* Karni Ilyas
* Kasoema
* Kemal Effendi Gani
* Khairul Jasmi
* Landjoemin Datoek Toemanggoeng
* Linda Djalil
* Loetan Soetan Toenaro
* Lukman Umar
* Luzi Djamanda
* Mahjoedin Datoek Soetan Maharadja
* Maha Karma
* Marah Suryanto
* Marthias Dusky Pandoe
* Masmimar Mangiang
* Masri Marjan
* Moeslim Kawi
* Moeslim Roesli
* Mohammad Natsir
* Muchlis Sulin
* Muhammad Alwi Dahlan
* Muhammad Mufti Syarfie
* Muhammad Radjab Sutan Maradjo
* Mursyid Y. Sonsang
* Nasrul Siddik
* Nazif Basir
* Nita Indrawati
* Pasni Sata
* Rasuna Said
* Reva Deddy Utama
* Rivai Marlaut
* Rohana Kudus
* Rosihan Anwar
* Rusli Amran
* Rusli Dahlan
* Rusli Marzuki Saria
* Saadah Alim
* Sahar BS
* Samaun Bakri
* Sariamin Ismail
* Siti Danilah Salim
* Sjafrial Arifin
* Sjahruddin
* Sjamsuddin Sutan Makmur
* Sjamsul Basri
* Socrates (wartawan)
* Soewardi Idris
* Sutan Zaili Asril
* Syafri Segeh
* Tribuana Said
* Usmar Ismail
* Vinna Melwanti
* Wiztian Yoetri
* Yalvema Miaz
* Yazirwan Uyun
* Yozar Anwar
* Yusof Bin Ishak
* Yusril Djalinus
* Zainal Abidin Ahmad
* Zainuddin Tamir Koto
* Zeynita Gibbons
* Zuiyen Rais
* Zul Efendi
* Zulharman Said

## Caliak juo

* Daftar tokoh katurunan parantau Minangkabau
* Daftar tokoh Sumatera Barat
Daftar panyanyi Minangkabau

**Daftar panyanyi Minang** ko adolah daftar nan barisi namo panyanyi Minang nan barasa dari suku Minangkabau atau sacaro genetis badarah Minangkabau, baiak nan laia di Ranah Minang atau Sumatera Barat, maupun nan laia di parantauan.

## Era 1950-an
*Orkes Gumarang
*Kumbang Tjari
*Teruna Ria
*

## Era 1960-an
*Tiar Ramon
*Elly Kasim

## Era 1970-an

*Asben

## Era 1980-an

* Yan Juned
* Rosnida Ys
* Efrinon

## Era 1990-an
*Zalmon
*Fetty
*Upiak Saunang
*Ramon Asben
*Melati
*Misramolai

## Era 2000-an
*Nedi Gampo
*Ajo Andre
*An Roys
*Boy Sandi
*Edi Cotok
*Madi Gubarsah
*Ucok Sumbara
*Yen Rustam
*Amir Sampuraga

## Era 2010-an

* Rayola
* Ratu Sikumbang
* Elsa Pitaloka
* Ria Amelia
* Sonya
*Kintani Putri Medya
* Vanny Vabiola

## Caliak pulo
*Daftar tokoh ahli jo akademisi Minangkabau
*Daftar tokoh pajuang jo panggiat Minangkabau
*Daftar tokoh ekonomi Minangkabau
*Daftar tokoh padusi Minangkabau
*Daftar tokoh politik Minangkabau
*Daftar tokoh tantara jo polisi Minangkabau
*Daftar tokoh ulama Minangkabau
*Daftar tokoh Minangkabau
Palai bada

**Palai bada** adolah hidangan nan barasa dari Sumatera Barat. Hidangan iko mamakai ikan teri untuak bahan utamonyo, nan dek panduduak satampaik disabuik jo namo "ikan bada" atau "maco bada" (dalam bantuak ikan asin). Di asa daerahnyo, hidangan iko lazim disabuik sabagai "pepes ikan teri" dek karano caro mambuek hidangan iko samo jo hidangan pepes pado umumnyo, iyolah ikan teri bamasak basamo bumbu-bumbu nan dibungkuih dalam daun pisang. Babedo jo pepes pado umumnyo nan bamasak jo caro dikukuih, palai bada iko dibaka bia mandapekan raso nan khas sasudah proses mamasak sabalumnyo.

Untuak mambueknyo, bahan-bahan nan diparaluan antaro lain ikan teri, parutan karambia, dan bumbu-bumbu antaro lain bawang sirah , kemiri, lado sirah , bawang putiah, daun kunyik, kunyik, jo garam. Kalau bahan-bahan alah ado sadonyo, kasadonyo bahan tadi dicampua alah tu dibungkuih jo daun pisang, sasudah tu dibaka di ateh baro api. Kadang pucuak daun kamangi ditambahan pulo bantuak hidangan pepes pado umumnyo buliah manambah aroma khas untuak palai bada nan mambueknyo samakin nikmat. Untuak manyangrai palai ko, mamakan wakatu sakitar limo baleh minik sabalum sabana matang lalu alah siap untuak dipasarkan. 

Hidangan iko pado mulonyo marupoan hidangan tradisional masyarakaik Painan, Pesisir Selatan dan marupoan hidangan populer nan sederhana di kalangan masyarakaik satampaik. Kini ko palai bada banyak basobok di sajumlah daerah di Sumatera Barat, utamonyo daerah pasisia atau pantai. Di Padang, palai bada dijua basamo olahan palai atau pepes lainnyo sarato olahan dari sagu khas nan disabuik lompong sagu. Indak hanyo di pasisia, palai bada pun dijua di wilayah perairan aia tawa, contohnyo di wilayah sakitar Danau Maninjau nan samo-samo punyo hidangan sarupo banamo palai rinuak. Palai bada ko kadang dibaok dek urang Minang yang ka baliak ka parantauan. 

Karano keunikan dari bantuak jo rasonyo, ado surang pencipta lagu banamo M. Gaus malimpahan inspirasinyo takaik palai bada ka dalam lagu jo judul nan samo dan alah dinyanyian jo sajumlah penyanyi tanamo Minangkabau. Elly Kasim jadi nan partamo mandendangkan lagu iko, hinggo tarakhia lagu iko dinyanyian baliak dek penyanyi mudo Ratu Sikumbang taun 2012. Dimano penggalan lagunyo adolah *"Jikok jadi tuan ka pasa, tolong balikan si gulo saka. Jikok tuan salero patah cubo makan si palai bada. Urang Rao pai ka danau, ambiak rumpuik si bilang-bilang. Yo kok tuan indak picayo, bali sabungkuih baok pulang"**.* 

## Galeri

File:Palai karambia.jpg|Palai bada karambia
File:Palai lado.jpg|Palai bada balado


## Rujuakan